
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

_ ΤΕΥΧΟΣ ΠΡΩΤΟ _ Αρ. Φύλλου 3 

25 Ιανουάριου 1994 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


6. Υπαγωγή στις διατάξεις του Ν.Δ. 1017/1971 της 

μίσθωσης καταλλήλων χώρων για την εξυπηρέ¬ 
τηση αναγκών του Συμβουλίου της Επικρά¬ 
τειας . 1 

7. Χρησιμοποίηση του όρου «Επιμελητήριο» στο ΕΛ- 

ΛΗΝΟΡΟΥΜΑΝΙΚΟ ΕΜΠΟΡΙΚΟ ΚΑΙ ΒΙΟΜΗΧΑ¬ 
ΝΙΚΟ ΣΩΜΑΤΕΙΟ . 2 


ΑΠΟΦΑΣΕΙΣ 

Έγκριση του Πρωτοκόλλου συνεργασίας μεταξύ του 
Οργανισμού Απασχολήσεως Εργατικού Δυναμι¬ 
κού (ΟΑΕΔ) της Ελλάδας και της Αρχής Βιομηχα¬ 
νικής Καταρτίσεως Κύπρου (Α.Β.Κ.Κ.) (Λευκω¬ 
σία, 11.11.1993) . 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας 
και της Λαϊκής Δημοκρατίας της Κίνας για την 


προώθηση και αμοιβαία προστασία των επενδύ¬ 
σεων (Πεκίνο, 25.6.1992) . 4 

Ανακοίνωση για τη θέση σε ισχύ της Δηλώσεως της Χώ¬ 
ρας μας για την υποχρεωτική δικαιοδοσία του 
Διεθνούς Δικαστηρίου . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 6 

Υπαγωγή στις διατάξεις του Ν.Δ. 1017/1971 της μίσθω¬ 
σης καταλλήλων χώρων για την εξυπηρέτηση αναγκών 
του Συμβουλίου της ΕπικρατεΙας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 2 του Ν.Δ. 1017/1971 (τ.Α’ 
209) σε συνδυασμό με το εδ. α της παρ. 1 του ίδιου άρ¬ 
θρου. 


β) Του Ν. 1558/1985 «Περί Κυβέρνησης και Κυβερνητι¬ 
κών Οργάνων» (Α' 137). 

γ) Του άρθρου 27 του Ν. 2081/1992 (Α’ 154), με την 
οποία προστέθηκε άρθρο 29Α στο Ν. 1558/1985 «Κυβέρ¬ 
νηση και Κυβερνητικά όργανα» και το γεγονός ότι προκα- 
λείται δαπάνη σε βάρος του προϋπολογισμού του Ταμείου 
Χρηματοδοτήσεως Δικαστικών Κτιρίων, ύψους 
20.000.000 δρχ. περίπου ετησίως. 

2. Την υπ’ αριθμ. Γ.Υ 5246/14.10.93 ΦΕΚ 829 τ. Β7 
20.10.93 απόφαση του Πρωθυπουργού και του Υπουργού 
Οικονομικών και «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών». 

3. Τις υπ’ αριθ. 74/1993 και 4/1994 γνωμοδοτήσεις του 
Συμβουλίου της ΕπικρατεΙας. 

Με πρόταση του Πρωθυπουργού, του Υπουργού Δικαιο¬ 
σύνης του Υπουργού Εθνικής Οικονομίας και του Υφυ¬ 
πουργού Οικονομικών, αποφασίζουμε: 

Αρθρο μόνο 

Στις διατάξεις του Ν.Δ. 1017/1971 «περί συστάσεως 
Ταμείου Χρηματοδοτήσεως Δικαστικών Κτιρίων» υπάγε¬ 
ται και η μίσθωση καταλλήλων χώρων, ευρισκομένων εγ¬ 
γύς της νέας έδρας του Συμβουλίου της Επικράτειας, για 
τη στάθμευση των αυτοκινήτων των δικαστικών λειτουρ¬ 
γών του δικαστηρίου αυτού, αρμοδιότητας του Υπουρ¬ 
γείου Δικαιοσύνης. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Ιανουαρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΓΕΝΝΗΜΑΤΑΣ ΔΗΜ. ΓΕΩΡΓΑΚΟΠΟΥΛΟΣ 

ΔΙΚΑΙΟΣΥΝΗΣ 

ΓΕΩΡΓΙΟΣ ΚΟΥΒΕΛΑΚΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 7 
Χρησιμοποίηση του όρου «Επιμελητήριο» στο ΕΛΛΗΝΟ- 
ΡΟΥΜΑΝΙΚΟ ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ ΣΩΜΑ¬ 
ΤΕΙΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παράγρ. 3 του Ν. 2081 /92 
«Ρύθμιση του θεσμού των Επιμελητηρίων τροποποίηση 
των διατάξεων του Ν. 1712/1987, για τον εκσυγχρονισμό 
των Επαγγελματικών Οργανώσεων των Εμπόρων, Βιοτε- 
χνών και λοιπών Επαγγελματιών και άλλες διατάξεις» 
(ΦΕΚ 154/Α). 

2. Την από 15.10.93 αίτηση του «ΕΛΛΗΝΟΡΟΥΜΑΝΙ- 
ΚΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΣΩΜΑ¬ 
ΤΕΙΟΥ». 

3. Την αριθ. 2584/93 απόφαση του Πολυμελούς Πρω¬ 
τοδικείου Αθηνών με την οποία εγκρίθηκε το καταστατικό 
του Ελληνορουμανικού Εμπορικού και Βιομηχανικού Σω¬ 
ματείου. 

4. Το άρθρο 29Α του Ν. 1558/85 (ΦΕΚ 137/Α), που 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Την απόφαση του Πρωθυπουργού και Υπουργού 
Εμπορίου αριθ. Β3-230/20.10.93 «Ανάθεση αρμοδιοτή¬ 
των στον Υφυπουργό Εμπορίου Αλέξανδρο Μπαλτά» 
(ΦΕΚ 830/Β/93). 

7. την αριθ. 731/1993 γνωμοδότηση του Συμβουλίου 
της Επικράτειας με πρόταση του Υφυπουργού Εμπορίου, 
αποφασίζουμε: 

Άρθρο μόνο 

Επιτρέπεται στο «ΕΛΛΗΝΟΡΟΥΜΑΝΙΚΟ ΕΜΠΟΡΙΚΟ 
ΚΑΙ ΒΙΟΜΗΧΑΝΙΚΟ ΣΩΜΑΤΕΙΟ να χρησιμοποιεί τον τίτλο 
«ΕΛΛΗΝΟΡΟΥΜΑΝΙΚΟ ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ 
ΕΠΙΜΕΛΗΤΗΡΙΟ». 

Στον Υφυπουργό Εμπορίου αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΑΛΕΞΑΝΔΡΟΣ Μ ΠΑΛΤΑΣ 

- 4 - 

Α ΠΟΦΑΣΕΙ Σ 

( 3 ) 

Έγκριση του Πρωτοκόλλου συνεργασίας μεταξύ του Ορ¬ 
γανισμού Απασχολήσεως Εργατικού Δυναμικού 
(ΟΑΕΔ) της Ελλάδας και της Αρχής Βιομηχανικής Κα- 
ταρτίσεως Κύπρου (Α.Β.Κ.Κ.) (Λευκωσία, 
11.11.1993). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τη διάταξη του άρθρου 6 της Συμφωνίας μεταξύ των 
Κυβερνήσεων της Ελληνικής Δημοκρατίας και της Κυ¬ 


πριακής Δημοκρατίας για την οικονομική, βιομηχανική και 
τεχνολογική συνεργασία που υπεγράφη στη Λευκωσία 
στις 26.5.1984 και κυρώθηκε με τον υπ’ αριθ. 1630/1986 
Νόμο που δημοσιεύθηκε στο υπ’ αριθ. 100 Φύλλο της 
Εφημερίδας της Κυβερνήσεως τεύχος Α' της 18 Ιουλίου 
1986. 

2. Τις διατάξεις της Συμφωνίας μεταξύ του Υπουργού 
Εργασίας της Ελλάδας και του Υπουργού Εργασίας και 
Κοινωνικών Ασφαλίσεων της Κύπρου για συνεργασία στον 
τομέα της εργασίας που υπογράφηκε στη Λευκωσία στις 
26.7.1993 και η οποία δεν έχει εισέτι κυρωθεί. 

3. Το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
συνεργασίας μεταξύ του Οργανισμού Απασχολήσεως Ερ¬ 
γατικού Δυναμικού (ΟΑΕΔ) της Ελλάδας και της Αρχής 
Βιομηχανικής Καταρτίσεως Κύπρου (Α.Β.Κ.Κ.) που υπο- 
γράφηκε στη Λευκωσία στις 11 Νοεμβρίου 1993 του 
οποίου το κείμενο σε πρωτότυπο στην ελληνική γλώσσα 
έχει ως εξής: 

Αθήνα, 21 Ιανουάριου 1994 

οι ΥΠΟΥΡΓΟΙ 

ΕΞΩΤΕΡΙΚΟΝ ΕΡΓΑΣΙΑΣ 

Κ. ΠΑΠΟΥΛΙΑΣ Ε. ΓΙΑΝΝΟΠΟΥΛΟΣ 


ΠΡΩΤΟΚΟΛΛΟ 

Συνεργασίας μεταξύ ΟΡΓΑΝΙΣΜΟΥ ΑΠΑΣΧΟΛΗΣΕΩΣ 
ΕΡΓΑΤΙΚΟΥ ΔΥΝΑΜΙΚΟΥ (ΟΑΕΔ) της Ελλάδας 
και της ΑΡΧΗΣ ΒΙΟΜΗΧΑΝΙΚΗΣ ΚΑΤΑΡΤΙΣΕΩΣ 
ΚΥΠΡΟΥ (ΑΒΚΚ) 

Βάσει των προνοιών του άρθρου 6 της συμφωνίας με¬ 
ταξύ της Κυβερνήσεως της Κυπριακής Δημοκρατίας και 
της Κυβερνήσεως της Ελληνικής Δημοκρατίας για την 
ανάπτυξη της Οικονομικής, Βιομηχανικής και Τεχνολογι¬ 
κής συνεργασίας που υπογράφτηκε στη Λευκωσία στις 26 
Μαΐου 1984 και στα πλαίσια της συμφωνίας μεταξύ του 
Υπουργού Εργασίας της Ελλάδας και του Υπουργού Εργα¬ 
σίας και Κοινωνικών Ασφαλίσεων της Κύπρου για συνερ¬ 
γασία στον τομέα Εργασίας που υπογράφτηκε στη Λευκω¬ 
σία στις 26 Ιουλίου 1993, ο Οργανισμός Απασχολήσεως 
Εργατικού Δυναμικού (ΟΑΕΔ) της Ελλάδας και η Αρχή 
Βιομηχανικής Καταρτίσεως Κύπρου (ΑΒΚΚ), προσβλέπο- 
ντας στην ανάπτυξη και προαγωγή στενής συνεργασίας 
μεταξύ των δύο οργανισμών, συνομολογούν το παρόν 
Πρωτόκολλο Συνεργασίας. Σκοπός του Πρωτοκόλλου Συ¬ 
νεργασίας είναι ο καθορισμός των γενικών όρων και προϋ¬ 
ποθέσεων μιας συμφωνίας - πλαισίου μεταξύ των δύο ορ¬ 
γανισμών, η οποία θα αποτελέσει τη βάση για την από¬ 
κτηση και ανταλλαγή εμπειρίας και γνώσης προς αμοιβαίο 
όφελος σε θέματα κατάρτισης και ανάπτυξης του ανθρώ¬ 
πινου δυναμικού. 

Άρθρο 1 

Οι δύο Οργανισμοί, εφεξής αποκαλούμενοι τα Συμβαλ¬ 
λόμενα Μέρη, συμφωνούν ότι θα συνεργάζονται στους το¬ 
μείς που αναφέρονται στο άρθρο 2, τηρώντας τους νό- 

μους και, γενικά, τις διατάξεις που ισχύουν για κάθε Οργα¬ 
νισμό, εθνικού ή Κοινοτικού χαρακτήρα. 

Αρθρο 2 

Χωρίς να αποκλείεται γενικότερη συνεργασία και σε άλ¬ 
λους συναφείς τομείς, η μεταξύ των δύο Συμβαλλομένων 
Μερών συνεργασία περιλαμβάνει ειδικότερα τους εξής 
τομείς: 

2.1. Ανάπτυξη συνεργασίας στους τομείς της έρευνας 
για θέματα κατάρτισης και ανάπτυξης ανθρώπινου δυναμι¬ 
κού. 

2.2. Ανάπτυξη συνεργασίας στους τομείς της κατάρτι¬ 
σης, επιμόρφωσης και ανάπτυξης ανθρώπινου δυναμι¬ 
κού. 

2.3. Συνεργασία μεταξύ των δύο Οργανισμών στα πλαί¬ 
σια της Ανανεωμένης Μεσογειακής Πολιτικής και άλλων 
Κοινοτικών Προγραμμάτων που σχετίζονται με την κατάρ¬ 
τιση, επιμόρφωση και ανάπτυξη του ανθρώπινου δυναμι¬ 
κού. 

2.4. Συνεργασία στους τομείς ανάπτυξης προτύπων 
επαγγελματικών προσόντων, περιεχομένων προγραμμά¬ 
των κατάρτισης, μεθοδολογιών και συστημάτων κατάρτι¬ 
σης. 

2.5. Συνεργασία στην εκπαίδευση και επιμόρφωση των 
Λειτουργών των δύο Οργανισμών με κοινή συμμετοχή σε 
προγράμματα εκπαίδευσης, σεμινάρια, συνέδρια κ.λπ., 
που οργανώνονται από τα Συμβαλλόμενα Μέρη, αντί¬ 
στοιχα, και διοργάνωση διμερών προγραμμάτων εκπαί¬ 
δευσης ή διεθνών σεμιναρίων σε εξειδικευμένα θέματα 
κατάρτισης και ανάπτυξης ανθρώπινου δυναμικού. 

2.6. Ενθάρρυνση της συμμετοχής στελεχών των συμ¬ 
βαλλομένων μερών σε διαλέξεις, σεμινάρια, συνέδρια και 
άλλες εκδηλώσεις που διοργανώνονται από αυτά στην Ελ¬ 
λάδα ή Κύπρο και αφορούν τομείς που παρουσιάζουν εν¬ 
διαφέρον, όπως εκείνοι του Μάνατζμεντ, θεμάτων Ευρω¬ 
παϊκής Κοινότητας, πληροφορικής, νέων τεχνολογιών, 
επαγγελματικής κατάρτισης, εκπαίδευσης εκπαιδευτών, 
έρευνας για σκοπούς κατάρτισης. 

2.7. Κοινή διοργάνωση σεμιναρίων, συνεδρίων και άλ¬ 
λων επιμορφωτικών προγραμμάτων και εκδηλώσεων. 

2.8. Συμμετοχή στελεχών κάθε Συμβαλλόμενου Μέ¬ 
ρους στις δραστηριότητες του άλλου, στους τομείς αρμο- 
διότητάς τους. 

2.9. Ανάπτυξη συνεργασίας στον τομέα της έρευνας και 
κοινής ανάληψης ερευνητικών προγραμμάτων στους το¬ 
μείς αρμοδιοτήτων τους. Τέτοια προγράμματα μπορούν 
να υποβληθούν για χρηματοδότηση στις Ευρωπαϊκές Κοι¬ 
νότητες. 

2.10. Ανάπτυξη πρωτοβουλίας για την εγκαθίδρυση μη¬ 
χανισμών και πρακτικών τρόπων για από κοινού συμμετοχή 
σε Κοινοτικά προγράμματα. Ειδικά θα προωθηθεί, όπου 
είναι δυνατό, η αξιοποίηση της Αρχής ως συμβούλου ή και 
υπεργολάβου σε τομείς όπου παρουσιάζει σχετική εμπει¬ 
ρία όπως το Μάνατζμεντ, η στελέχωση επιχειρήσεων, η 
εκπαίδευση εκπαιδευτικών και η διεξαγωγή ερευνών και 
μελετών. 

2.11. Προώθηση του από κοινού σχεδιασμού προγραμ¬ 
μάτων, ειδικά, σε τομείς όπου τα Συμβαλλόμενα Μέρη 
έχουν σχετικές εμπειρίες. 

2.12. Ανάπτυξη ενεργειών και δραστηριοτήτων και ορ¬ 
γάνωση εκδηλώσεων όπως σεμινάρια και περιφερειακά 
συνέδρια, ώστε να προωθηθεί η Αρχή Βιομηχανικής Κα- 


ταρτίσεως Κύπρου, ως Περιφερειακό Κέντρο Κατάρτι¬ 
σης. 

2.13. Ανταλλαγή πληροφοριών και άλλου έντυπου ή μη 
υλικού που συντελεί στην επίτευξη των αντικειμενικών 
στόχων και της πολιτικής των Συμβαλλομένων Μερών. 

2.14. Ανταλλαγή εκατέρωθεν επισκέψεων λειτουργών 
των Συμβαλλομένων Μερών με στόχο τη μελέτη των αντί¬ 
στοιχων συστημάτων εργασιακών σχέσεων και δημοσίων 
και διεθνών σχέσεων. 

2.15. Ανάπτυξη συνεργασίας με στόχο κοινές εκδό¬ 
σεις. 

Αρθρο 3 

3.1. Τα Συμβαλλόμενα Μέρη θα συστήσουν Συντονι¬ 
στική Επιτροπή αποτελούμενη από στελέχη των δύο Ορ¬ 
γανισμών, η οποία θα καταρτίζει διετές πρόγραμμα κοινών 
δραστηριοτήτων και θα φροντίζει για την υλοποίησή του. 

3.2. Στο διετές πρόγραμμα δυνατό να περιλαμβάνεται 
οποιαδήποτε δραστηριότητα στα πλαίσια της παρούσας 
συμφωνίας. 

3.3. Για φροντίδα και παρακολούθηση της υλοποίησης 
του διετούς προγράμματος θα πραγματοποιούνται επα¬ 
φές και ανταλλαγές επισκέψεων στελεχών των δύο Οργα¬ 
νισμών, και θα γίνονται ανταλλαγές πληροφοριών και εκ¬ 
δόσεων. 

Αρθρο 4 

4.1. Το Πρωτόκολλο αυτό θα ισχύει για τέσσερα χρόνια 
και θα ανανεώνεται αυτόματα για νέα περίοδο τεσσάρων 
ετών. 

4.2. Σε περίπτωση που το ένα από τα Συμβαλλόμενα 
Μέρη επιθυμεί να τροποποιήσει ή τερματίσει το Πρωτό¬ 
κολλο αυτό, θα πρέπει να δώσει στο άλλο μέρος τουλάχι¬ 
στον εξάμηνη γραπτή προειδοποίηση. Οι τροποποιήσεις 
της συμφωνίας αυτής εγκρίνονται γραπτώς και από τα δύο 
Συμβαλλόμενα Μέρη. 

4.3. Ο τερματισμός της συμφωνίας αυτής δεν επηρεά¬ 
ζει υποχρεώσεις που έχουν αναληφθεί αμοιβαία από τα 
συμβαλλόμενα μέρη, οι οποίες θα ολοκληρωθούν όπως 
συμφωνήθηκαν. 

Αρθρο 5 

Το Πρωτόκολλο αυτό ισχύει από την ημερομηνία της υπο¬ 
γραφής του. 

Συμφωνήθηκε στη Λευκωσία στις 11 Νοεμβρίου 1993, 
σε δύο πρωτότυπα στην Ελληνική γλώσσα, τα οποία είναι 
εξίσου έγκυρα. 

Για τον Για την 

Οργανισμό Απασχολήσεως Αρχή Βιομηχανικής 

Εργατικού Δυναμικού Καταρτίσεως Κύπρου 

ΡΟΒΕΡΤΟΣ ΣΠΥΡ0Π0ΥΛ0Σ ΑΙΜΙΛΙΟΣ ΘΕ0Δ0ΥΛ0Υ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΝΑ ΚΟΙΝΩΣ ΕΙΣ 

Αριθ. Φ. 0544/4157 (4) 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας και της 
Λαϊκής Δημοκρατίας της Κίνας για την προώθηση και 
αμοιβαία προστασία των επενδύσεων (Πεκίνο, 
25.6.1992). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Λαϊκής Δημοκρατίας της Κίνας για την προώθηση και 
αμοιβαία προστασία των επενδύσεων, η οποία υπεγράφη 
στο Πεκίνο στις 25 Ιουνίου 1992 και κυρώθηκε με τον υπ’ 
αριθ. 2136/1993 Νόμο που δημοσιεύθηκε στο υπ’ αριθ. 
83 Φύλλο της Εφημερίδας της Κυβερνήσεως τεύχος Α' 
της 28ης Μαΐου 1993, τέθηκε σε ισχύ, σύμφωνα με τη 
διάταξη του άρθρου 13 παρ. 1 αυτής, την 21.12.1993. 

Αθήνα, 12 Ιανουάριου 1994 

Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 


Αριθ. Φ. 0546/Μ.95 (5) 

Ανακοίνωση για τη θέση σε ισχύ της Δηλώσεως της Χώρας 
μας για την υποχρεωτική δικαιοδοσία του Διεθνούς Δι¬ 
καστηρίου. 

Το Υπουργείο Εξωτερικών ανακοινώνει άτι στις 10 Ια¬ 
νουάριου 1994 έλαβε χώρα η κατάθεση στο θεματοφύλακα 
Γενικά Γραμματέα του Οργανισμού των Ηνωμένων Εθνών 
της Δηλώσεως της Χώρας μας για την αποδοχή της υποχρε¬ 
ωτικής δικαιοδοσίας του Διεθνούς Δικαστηρίου των Ηνωμέ¬ 
νων Εθνών για άλες τις διαφορές νομικής φύσεως που ανα- 
φέρονται στο άρθρο 36 παρ. 2 του Καταστατικού του και 
υπό τον όρο της αμοιβαιότητος, με την επιφύλαξη ότι η Ελ¬ 
ληνική Κυβέρνηση αποκλείει από την αρμοδιότητα του Δικα¬ 
στηρίου όλες τις διαφορές που έχουν σχέση με τη λήψη από 
την Ελληνική Δημοκρατία στρατιωτικών μέτρων αμυντικού 
χαρακτήρα για λόγους εθνικής άμυνας. 

Η Δήλωση αυτή τέθηκε σε ισχύ την 10η Ιανουάριου 
1994 και είναι πενταετούς ισχύος. Μετά τη λήξη της πε¬ 
νταετούς περιόδου θα εξακολουθήσει να ισχύει μέχρι κα¬ 
ταγγελίας της. 

Αθήνα, 12 Ιανουάριου 1994 
Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





